CELEX: 62009CN0045
Language: el
Date: 2009-02-02 00:00:00
Title: Υπόθεση C-45/09: Αίτηση για την έκδοση προδικαστικής αποφάσεως, την οποία υπέβαλε το Arbeitsgericht Hamburg (Γερμανία) στις 2 Φεβρουαρίου 2009 — Gisela Rosenbladt κατά Oellerking Gebäudereinigungsges.mbH

1.5.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 102/10
            
         Αίτηση για την έκδοση προδικαστικής αποφάσεως, την οποία υπέβαλε το Arbeitsgericht Hamburg (Γερμανία) στις 2 Φεβρουαρίου 2009 — Gisela Rosenbladt κατά Oellerking Gebäudereinigungsges.mbH
   (Υπόθεση C-45/09)
   2009/C 102/14
   Γλώσσα διαδικασίας: η γερμανική
   
      Αιτούν δικαστήριο
   
   Arbeitsgericht Hamburg
   
      Διάδικοι στην υπόθεση της κύριας δίκης
   
   
      Ενάγουσα: Gisela Rosenbladt
   
      Εναγόμενη: Oellerking Gebäudereinigungsges.mbH
   
      Προδικαστικά ερωτήματα
   
   
               1)
            
            
               Είναι, μετά τη θέση σε ισχύ του Allgemeines Gleichbehandlungsgesetz (γενικού νόμου περί ίσης μεταχειρίσεως, AGG), σύμφωνες προς την απαγόρευση των διακρίσεων λόγω ηλικίας του άρθρου 1 και του άρθρου 2, παράγραφος 1, της οδηγίας 2000/78/ΕΚ του Συμβουλίου, της 27ης Νοεμβρίου 2000, για τη διαμόρφωση γενικού πλαισίου για την ίση μεταχείριση στην απασχόληση και την εργασία (1), οι ρυθμίσεις συλλογικών συμβάσεων που προβαίνουν σε διαφοροποιήσεις βάσει της ηλικίας, χωρίς αυτό να επιτρέπεται ρητώς από τον AGG (όπως επιτρεπόταν προηγουμένως από το άρθρο 10, τρίτο εδάφιο, σημείο 7, AGG);
            
         
               2)
            
            
               Αντίκειται στην απαγόρευση των διακρίσεων λόγω ηλικίας του άρθρου 1 και του άρθρου 2, παράγραφος 1, της οδηγίας 2000/78/ΕΚ του Συμβουλίου, της 27ης Νοεμβρίου 2000, για τη διαμόρφωση γενικού πλαισίου για την ίση μεταχείριση στην απασχόληση και την εργασία, η εθνική ρύθμιση που επιτρέπει στο κράτος, στα μέρη συλλογικής συμβάσεως εργασίας και στα συμβαλλόμενα μέρη της ατομικής συμβάσεως εργασίας να ρυθμίζουν την αυτόματη λήξη εργασιακών σχέσεων σε συγκεκριμένη προκαθορισμένη ηλικία (εν προκειμένω: συμπλήρωση του 65ου έτους της ηλικίας), όταν στο οικείο κράτος μέλος χρησιμοποιούνται συνεχώς, επί δεκαετίες, αντίστοιχες ρήτρες στις εργασιακές σχέσεις όλων σχεδόν των εργαζομένων, ανεξαρτήτως της εκάστοτε οικονομικής, κοινωνικής, δημογραφικής καταστάσεως και της συγκεκριμένης καταστάσεως της αγοράς εργασίας;
            
         
               3)
            
            
               Αντίκειται στην απαγόρευση των διακρίσεων λόγω ηλικίας του άρθρου 1 και του άρθρου 2, παράγραφος 1, της οδηγίας 2000/78/ΕΚ του Συμβουλίου, της 27ης Νοεμβρίου 2000, για τη διαμόρφωση γενικού πλαισίου για την ίση μεταχείριση στην απασχόληση και την εργασία, η συλλογική σύμβαση εργασίας που επιτρέπει στον εργοδότη να τερματίσει εργασιακές σχέσεις σε συγκεκριμένη προκαθορισμένη ηλικία (εν προκειμένω: συμπλήρωση του 65ου έτους της ηλικίας), όταν στο οικείο κράτος μέλος χρησιμοποιούνται συνεχώς, επί δεκαετίες, αντίστοιχες ρήτρες στις εργασιακές σχέσεις όλων σχεδόν των εργαζομένων, ανεξαρτήτως της εκάστοτε οικονομικής, κοινωνικής και δημογραφικής καταστάσεως και της συγκεκριμένης καταστάσεως της αγοράς εργασίας;
            
         
               4)
            
            
               Παραβιάζει την απαγόρευση των διακρίσεων λόγω ηλικίας του άρθρου 1 και του άρθρου 2, παράγραφος 1, της οδηγίας 2000/78/ΕΚ του Συμβουλίου, της 27ης Νοεμβρίου 2000, για τη διαμόρφωση γενικού πλαισίου για την ίση μεταχείριση στην απασχόληση και την εργασία, το κράτος που κηρύσσει και διατηρεί ως υποχρεωτική τη συλλογική σύμβαση εργασίας που επιτρέπει στον εργοδότη να τερματίσει εργασιακές σχέσεις σε συγκεκριμένη προκαθορισμένη ηλικία (εν προκειμένω: συμπλήρωση του 65ου έτους της ηλικίας), όταν αυτό συμβαίνει ανεξαρτήτως της εκάστοτε συγκεκριμένης οικονομικής, κοινωνικής και δημογραφικής καταστάσεως και της συγκεκριμένης καταστάσεως της αγοράς εργασίας;
            
         
      (1)  ΕΕ L 303, σ. 16.